KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 7-9/2013 /* COM/2013/0717 final */





TURINYS 1........... Įvadas. 3 2........... EŽŪGF asignuotosios įplaukos. 3 3........... Pastabos dėl preliminaraus 2013 m. EŽŪGF biudžeto vykdymo. 4 4........... EŽŪGF asignuotųjų įplaukų panaudojimas. 7 5........... Išvados. 7 1 priedas || Preliminarus EŽŪGF asignavimų panaudojimas iki 2013 07 31 1. Įvadas 1 priede pateikiamas faktinio biudžeto vykdymo 2012 m. spalio 16 d. – 2013 m. liepos 31 d. laikotarpiu duomenų palyginimas su išlaidų įvertinimu pagal rodiklį, nustatytą pagal Tarybos reglamento (EB) Nr. 1290/2005 20[1] straipsnio nuostatas. 2. EŽŪGF asignuotosios įplaukos Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, įplaukos, gautos ištaisius finansines klaidas pagal sprendimus dėl sąskaitų atitikties patvirtinimo, įplaukos, gautos susigrąžinus sumas dėl pažeidimų, ir įplaukos, gautos taikant pieno mokestį, yra laikomos įplaukomis, asignuotomis EŽŪGF išlaidoms padengti. Pagal šias taisykles asignuotosios įplaukos gali būti naudojamos bet kokioms EŽŪGF išlaidoms padengti. Nepanaudota tokių įplaukų dalis bus automatiškai perkelta į kitus finansinius metus[2]. Į 2013 m. EŽŪGF biudžetą įtraukti Komisijos paskutiniai numatomų rinkos priemonių ir tiesioginės pagalbos išlaidų finansavimo poreikio įverčiai ir asignuotųjų įplaukų, kurias buvo tikimasi gauti per atitinkamus finansinius metus, bei iš ankstesnių finansinių metų perkelto nepanaudotų asignuotųjų įplaukų likučio įverčiai. Pasiūlyme dėl EŽŪGF asignavimų sumos, kuri turi būti numatyta 2013 m. biudžete, Komisija atsižvelgė į visas numatomas asignuotąsias įplaukas ir 2013 m. biudžete paprašė skirti asignavimų sumą, kuri apskaičiuota numatomą asignuotųjų įplaukų sumą atėmus iš numatomų poreikių sumos. Atsižvelgusi į numatomas asignuotąsias įplaukas biudžeto valdymo institucija priėmė naująjį EŽŪGF biudžetą. Sudarant 2013 m. biudžetą, Komisijos skaičiavimais turimos asignuotosios įplaukos siekė 1 533 mln. EUR. Konkrečiai: – apskaičiuota, kad asignuotosios įplaukos, kurias numatyta gauti 2013 finansiniais metais, sudarys 628 mln. EUR. 389 mln. EUR ir 161 mln. EUR sumas atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad įplaukos iš pieno mokesčio sudarys 78 mln. EUR; – apskaičiuota, kad iš 2012 į 2013 finansinius metus turėtų būti perkelta 905 mln. EUR asignuotųjų įplaukų (įskaitant Cukraus pramonės restruktūrizavimo fondo likutį, kuris, remiantis skaičiavimais, sudarys 675 mln. EUR). 2013 m. biudžete Komisija šias iš pradžių numatytas 1 533 mln. EUR dydžio įplaukas skyrė dviem schemoms. Konkrečiai: – 500 mln. EUR skirta vaisių ir daržovių sektoriaus gamintojų organizacijų veiklos fondams, o – 1 033 mln. EUR – bendrosios išmokos schemai. Šioms dviem schemoms biudžeto valdymo institucija pagal Komisijos pasiūlymą galiausiai patvirtino atitinkamai 267 mln. EUR ir 30 635 mln. EUR asignavimų. Pirmiau minėtų patvirtintų asignavimų ir asignuotųjų įplaukų suma atitinka bendrą 767 mln. EUR numatytų asignavimų gamintojų organizacijų veiklos fondams vaisių ir daržovių sektoriuje ir 31 668 mln. EUR bendrosios išmokos schemai įvertį. Neskaitant pirmiau minėtų asignuotųjų įplaukų, 1 priede, kuriame pateikiami preliminarūs 2013 m. biudžeto vykdymo rezultatai iki 2013 m. liepos 31 d., nurodyti biudžeto asignavimai pagal straipsnius vaisių ir daržovių sektoriui ir atsietajai tiesioginei pagalbai yra patvirtinti asignavimai šioms dviem schemoms ir sudaro atitinkamai 611 mln. EUR ir 38 076 mln. EUR. Kartu su šiems sektoriams asignuotomis įplaukomis 2013 m. biudžete numatyti asignavimai vaisių ir daržovių sektoriui iš viso sudaro 1 111 mln. EUR, o atsietajai tiesioginei pagalbai – 39 109 mln. EUR. 3. Pastabos dėl preliminaraus 2013 m. EŽŪGF biudžeto vykdymo 1 priede pateikiami duomenys apie preliminarų biudžeto vykdymą laikotarpiu nuo 2012 m. spalio 16 d. iki 2013 m. liepos 31 d. Šis vykdymo lygis lyginamas su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos vykdant nustatyti didžiausi faktinio ir numatyto 2013 m. biudžeto vykdymo skirtumai. 3.1. Rinkos priemonės Remiantis 2013 m. liepos 31 d. rodikliu, intervencijai žemės ūkio rinkose finansuoti panaudota 120,9 mln. EUR daugiau lėšų, nei patvirtinta biudžeto asignavimų. Šis skirtumas – tai panaudojimo modelių, visų pirma vaisių ir daržovių, vyno, kiaulienos ir paukštienos sektoriuose, grynasis poveikis. 3.1.1. Maisto programos (10,6 mln. EUR) Pirmąjį finansinių metų pusmetį labiausiai nepasiturinčių asmenų schemos asignavimai buvo naudojami lėtai, o šiuo metu valstybės narės paspartino schemos vykdymą. Kaip ir pernai, siekiant užtikrinti maisto tiekimą žiemos metu didžiąją dalį mokėjimų numatoma atlikti per paskutinius finansinių metų mėnesius. Žinoma, kadangi 2013 m. yra paskutiniai šios schemos metai, valstybės narės stengiasi 2013 m. įvykdyti visą jos biudžetą. Šios programos finansavimui taikoma 500 mln. EUR biudžeto riba, todėl vykdant biudžetą negalima viršyti patvirtintų asignavimų. 3.1.2. Vaisiai ir daržovės (+ 275,7 mln. EUR, palyginti su patvirtintais asignavimais) Kalbant apie patvirtintus asignavimus, šių asignavimų panaudojimo lygį pirmiausia lemia išlaidos, susijusios su gamintojų organizacijų veiklos fondų schema, kuri yra finansuojama iš patvirtintų biudžeto asignavimų ir iš 2013 m. biudžete šiai schemai skirtų įplaukų (daugiau informacijos pirmiau pateikta 2 dalyje). Toks asignavimų panaudojimo lygis nustatytas laikotarpiu iki 2013 m. liepos 31 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. 1 priedo preliminaraus asignavimų panaudojimo lentelėje išnašoje „*“ parodyta, kokia būtų padėtis 2013 m. liepos 31 d. rodiklį pritaikius visai šiam sektoriui finansuoti numatytų asignavimų sumai. Kaip nurodyta 2 dalyje, visą numatomo šio sektoriaus finansavimo sumą sudaro 611 mln. EUR patvirtintų biudžeto asignavimų ir šiam sektoriui asignuotos įplaukos, kurios turėtų siekti 500 mln. EUR. Todėl, rodiklį pritaikius visai šiam sektoriui finansuoti numatytai 1 111 mln. EUR sumai, dėl laikinai sulėtėjusių mokėjimų gamintojų organizacijų schemai, nepakankamo Vaisių vartojimo skatinimo mokyklose programos vykdymo ir spartesnio pagalbai gamintojų grupėms skirtų asignavimų panaudojimo liktų nepanaudota 54,1 mln. EUR suma. Atsižvelgdama į 2013 m. valstybių narių patirtas ir prognozuojamas išlaidas gamintojų organizacijų veiklos fondams ir preliminaraus pripažinimo schemai finansuoti ir į šiam sektoriui skirtas įplaukas, Komisija šiuo metu mano, kad visų turimų lėšų pakaks šio sektoriaus poreikiams patenkinti. Vis dėlto Komisija toliau atidžiai stebi padėtį šiame sektoriuje. 3.1.3. Vynuogių auginimo sektoriaus produktai (- 117,1 mln. EUR) Vyno sektoriui numatytų asignavimų panaudojimas sulėtėjo dėl šiuo metu lėtesnio nei anksčiau vynmedžių augintojams skirto finansinio paketo lėšų panaudojimo kai kuriose valstybėse narėse, o rodiklis yra pagrįstas tradiciniu vidutiniu mokėjimo tempu. Vis dėlto, atsižvelgdama į tradiciškai didelį šio sektoriaus lėšų panaudojimą ir į neseniai Komisijos pasiūlytus teisės aktų pakeitimus, kuriais siekiama supaprastinti tam tikrų priemonių vykdymą ir kurie 2013 m. liepos mėn. patvirtinti Valdymo komitete, Komisija tikisi, kad valstybės narės iki metų pabaigos pagreitins mokėjimo tempą. Šiuo metu minėtas skirtumas laikomas laikinu ir numatoma, kad biudžetas bus visiškai įvykdytas. 3.1.4. Kiauliena, kiaušiniai ir paukštiena, bitininkystė ir kiti gyvūninės kilmės produktai (- 20,6 mln. EUR) Mažesnį asignavimų panaudojimą pagal šį straipsnį lėmė paukštienos sektorius, kai 2012 m. spalio mėn. ir 2013 m. vasario mėn. laipsniškai sumažėjo eksporto grąžinamosios išmokos. Kadangi eksportuojami kiekiai beveik nesiskyrė, numatoma, kad bendros šios priemonės išlaidos bus mažesnės nei apskaičiuota sudarant 2013 m. biudžetą, todėl metų pabaigoje pagal šią eilutę bus panaudotos ne visos lėšos. 3.2. Tiesioginė pagalba Panaudotų biudžeto asignavimų tiesioginei pagalbai suma, palyginti su 2013 m. liepos 31 d. rodikliu nurodytu lygiu, buvo didesnė 740,4 mln. EUR. 3.2.1. Atsietoji tiesioginė pagalba (+ 791,2 mln. EUR, palyginti su patvirtintais asignavimais) Kalbant apie patvirtintus asignavimus, bendrosios išmokos schemos (BIS) asignavimai viršyti dėl to, kad laikotarpiu iki 2013 m. liepos 31 d. rodiklis pritaikytas patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. 1 priedo preliminaraus asignavimų panaudojimo lentelėje išnašoje „*“ parodyta, kokia būtų padėtis 2013 m. liepos 31 d. rodiklį pritaikius visai atsietajai tiesioginei pagalbai finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiai atsietajai tiesioginei pagalbai sumą sudaro 38 076 mln. EUR patvirtintų biudžeto asignavimų ir šiai atsietajai tiesioginei pagalbai asignuotos įplaukos, kurios, remiantis skaičiavimais, turėtų siekti 1 033 mln. EUR. Todėl rodiklį pritaikius visai atsietajai tiesioginei pagalbai finansuoti numatytai 39 109 mln. EUR sumai, remiantis skaičiavimas, būtų nepanaudota 239,6 mln. EUR asignavimų. Šis skirtumas susidaro dėl to, kad, remiantis vidutiniu 2012 m. mokėjimo tempu, bet atsižvelgiant į faktinius tų metų pirmuosius du mokėjimo mėnesius, BIS rodiklis šiuo metu sudaro 99,8 %, palyginti su faktiniu vykdymu iki 2013 m. liepos 31 d., kuris sudaro 99 %[3]. Kita vertus, valstybės narės jau maždaug 0,2 % viršijo biudžete numatytus VIPS asignavimus. Kalbant apie atsietosios specialiosios paramos schemą pagal 68 straipsnį, numatoma, kad 2013 m. valstybės narės biudžetą vykdys pagal patvirtintus asignavimus. Komisija šiuo metu mano, kad turimų asignavimų ir asignuotųjų įplaukų pakaks šiam straipsniui įgyvendinti. Komisija toliau atidžiai stebi padėtį atsietosios tiesioginės pagalbos srityje, kad galėtų įvertinti galimą grynąją nepanaudotą dalį. 3.2.2. Kita tiesioginė pagalba (– 50,4 mln. EUR) Kitai tiesioginei pagalbai patvirtintų asignavimų panaudojimo skirtumas, palyginti su 2013 m. liepos 31 d. nustatytu rodikliu, atsirado dėl to, kad tam tikros schemos, visų pirma susietosios specialiosios paramos schema pagal 68 straipsnį, įgyvendinamos šiek tiek lėčiau, taip pat dėl cukrinių runkelių ir cukranendrių augintojams skirtų papildomų sumų ir dėl reikšmingų klaidų ištaisymų, apie kuriuos pranešė kai kurios valstybės narės. Kita vertus, patvirtinus Tarybos reglamentą (EB) Nr. 228/2013, pagal kurį bananų augintojams 2013 finansiniais metais leidžiama išmokėti vienkartinę ribotą sumą, tiesioginei pagalbai iš POSEI skirtų mokėjimų biudžetas viršytas. Atsižvelgdama į tai, kad POSEI schemos biudžetas viršytas, Komisija šiuo metu toliau atidžiai stebi kitos atsietosios tiesioginės pagalbos schemas. 3.3. Žemės ūkio išlaidų auditas 3.3.1. Ankstesnių metų sąskaitų patvirtinimas (+ 176,0 mln. EUR) Komisija visus sąskaitų patvirtinimo sprendimus, numatytus priimti šiais finansiniais metais, priėmė iki 2013 m. liepos 31 d. Priėmusi šiuos sprendimus, Komisija grąžino (t. y. padarė teigiamas pataisas valstybių narių naudai) maždaug 7,3 mln. EUR. Reikėtų pažymėti, kad Komisija 2013 m. taisomajame rašte pasiūlė atlikti finansinių klaidų ištaisymus, kurių suma siekia – 56 mln. EUR, remdamasi vidutiniu biudžeto vykdymu ankstesniais metais, nes tokių ištaisymų prognozuoti neįmanoma. Nepavykus pasiekti susitarimo per pirmąjį taikinimo posėdį, lapkričio mėn. sudarytame naujajame biudžeto projekte ši suma padidinta iki – 100 mln. EUR. Galiausiai, 2012 m. gruodžio 5 d. pasiekus susitarimą, biudžeto valdymo institucija priėmė 2013 m. biudžetą, kuriame nustatyta − 200 mln. EUR suma. Komisija mano, kad numatomų finansinių klaidų ištaisymų, susijusių su jos sąskaitų patvirtinimo sprendimais ir su valstybių narių pagalbos mokėjimo terminų nesilaikymu, sumos nepakaks didesnei nei – 200 mln. EUR sumai padengti. Galutinę šių pataisų sumą lems numatomos neigiamos pataisos dėl to, kad valstybės narės nesilaikė mokėjimo terminų; ši suma bus pateikta Fondų komitetui 2013 m. lapkričio mėn. Bet kuriuos atveju, susidariusį didelį neigiamų biudžeto asignavimų trūkumą Komisijai reikės padengti perkeliant teigiamus biudžeto asignavimus iš kitų biudžeto punktų, kad 2013 m. šį biudžeto punktą galėtų uždaryti. 4. EŽŪGF asignuotųjų įplaukų panaudojimas 1 priedo lentelėje parodyta, kad 2013 m. liepos 31 d. surinkta 624,4 mln. EUR asignuotųjų įplaukų. Konkrečiai: – įplaukos dėl finansinių klaidų ištaisymų, grindžiamų sprendimais dėl sąskaitų atitikties patvirtinimo, siekė 413,4 mln. EUR, o iki finansinių metų pabaigos dar numatoma gauti didelių papildomų sumų remiantis 2013 m. rugpjūčio mėn. Komisijos priimtu ad-hoc sprendimu Nr. 42 dėl sąskaitų atitikties patvirtinimo; – įplaukos susigrąžinus sumas dėl pažeidimų sudarė apie 131,6 mln. EUR, o iki finansinių metų pabaigos numatoma gauti papildomų sumų, ir – šiuo metu surinkta didžioji dalis taikant pieno mokestį gautų įplaukų – apie 79,4 mln. EUR. Galiausiai, iš 2012 į 2013 m. perkelta 1 245,6 mln. EUR asignuotųjų įplaukų, įskaitant maždaug 755 mln. EUR likutį iš laikino Cukraus pramonės restruktūrizavimo fondo po to, kai iš jo išmokėtos visos mokėtinos sumos. Ši suma gerokai didesnė už iš pradžių numatytą 905 mln. EUR sumą. Todėl EŽŪGF išlaidoms finansuoti skirta asignuotųjų įplaukų suma 2013 m. liepos 31 d. buvo 1 869,9 mln. EUR. Šiuo metu Komisija numato, kad neseniai asignuotų įplaukų suma, jau surinkta ir dar surinktina 2013 m., viršys 2013 m. biudžete iš pradžių numatytą asignuotųjų įplaukų sumą, kuri siekia 628 mln. EUR. 5. Išvados Iš preliminaraus 2013 m. EŽŪGF biudžeto asignavimų panaudojimo laikotarpiu iki 2013 m. liepos 31 d. matyti, kad mėnesinės kompensacijos valstybėms narėms maždaug 1 022,7 mln. EUR viršijo išlaidas pagal rodikliu numatytą biudžeto vykdymo lygį. Jau turima 1 869,9 mln. EUR asignuotųjų įplaukų; 2013 m. planuojama dar gauti papildomų įplaukų. Šiuo metu Komisija mano, kad metų pabaigoje surinktos asignuotųjų įplaukų sumos pakaks gamintojų organizacijų veiklos fondų ir bendrosios išmokos schemos finansavimui padengti, kaip iš pradžių planuota sudarant 2013 m. biudžetą, taip pat kitoms numatomoms išlaidoms pagal kitas biudžeto eilutes, kaip antai sąskaitų patvirtinimas, padengti. [1] OL L 209, 2005 8 11, p. 1. [2] Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių 14 straipsnyje nustatyta, kad vidaus asignuotąsias įplaukas galima perkelti į kitą laikotarpį tik vieniems metams. Todėl siekiant užtikrinti patikimą biudžeto valdymą, šios asignuotosios įplaukos paprastai naudojamos pirmiausia, prieš bet kokius patvirtintus susijusio biudžeto straipsnio asignavimus. [3] Atsietosios tiesioginės pagalbos vykdymo lygis skaičiuojamas kaip procentinė biudžeto poreikių dalis, BIS schemos atveju įskaitant asignuotųjų įplaukų sumą.